Eleanor Tomlinson

Eleanor May Tomlinson (Londen, 19 maaie 1992) is in Ingelske aktrise en model. Se waard benammen ferneamd troch har rol fan prinsesse Isabelle yn de film Jack the Giant Slayer út 2013 en as Demelza Poldark yn de telefyzjerige Poldark út 2015.

 Libben en wurkpaad 
Tomlinson waard berne yn Londen. Op jonge leeftyd ferhuze se mei har âlden nei Beverley, East Riding of Yorkshire, en gie dêr nei de Beverley High School. Se is in dochter fan sjongster Judith Hibbert en akteur Malcolm Tomlinson. Har broer Ross Tomlinson is ekk akteur.

Tomlinson ferskynde yn de film The Illusionist (2006) as de jonge Sophie. Yn de tsienerfilm Angus, Thongs and Perfect Snogging spile se Jas. Yn de ynternasjonale produksje Hepzibah - Sie holt dich im Schlaf fan de Dútsk kommersjele stjoerder ProSieben hie se de rol fan Kirsten njonken David Bamber, ûnder de rezjy fan Robert Sigl. Yn 2009 spile hja  Eve, in alien, yn The Mad Woman in the Attic, ôfleveringen trije en fjouwer fan it tredde seizoen fan The Sarah Jane Adventures en wie Fiona Chataway yn de film Alice in Wonderland út 2010. Yn 2013 spile se Xenya yn de film Educazione Siberiana fan Gabriele Salvatores, en nei lang sykjen waard hja selektearre foar de rol fan prinsesse Isabelle yn de film Jack the Giant Slayer, dy't regisearre waard troch Bryan Singer. Ek docht se mei yn de BBC-searje The White Queen as Lady Isabel Neville en yn de BBC-searje Poldark as Demelza.

 Persoanlik 
Tomlinson hie in ferhâlding mei stuntman Ben Atkinson fan ier 2015 oant juny 2017. Se hat fan harsels blûn hier, mar ferve har hier read foar yn de telefyzjerige Poldark mei't se tocht dat dat better by har rol paste.

Filmografy
 Jier  Titel  Rol2005  Falling  Lytse Daphne mei Branklyn2006  The Illusionist  Jonge Sophie2007  Einstein and Eddington  Agnes Müller2008  Angus, Thongs and Perfect Snogging  Jas2009  The Sarah Jane Adventures  Eve 2010Alice in Wonderland  Fiona ChatawayThe Lost Future  Miru 2013Siberian Education XenyaJack the Giant Slayer  Prinsesse IsabelleThe White Queen  Isabel Neville, hartoginne fan ClarenceDeath Comes to Pemberley  Georgiana DarcyThe Labours of Hercules  Alice Cunningham 2014  The Curse of Styria  Lara 2015–no  Poldark  Demelza Poldark2016  Alleycats  Danni2017  Loving Vincent  Adeline Ravoux2018  Ordeal by Innocence  Mary Durrant (née Argyll)2018 Colette|| Georgie Raoul-Duval
|-
|Net útbrocht
|Squadron 42 (Video Game)|Saic Rebecca Trejo
|-
|Yn produksje
| The War of the Worlds'' (minysearje) 

 Keppeling om utens 
 Profyl by Allmovie

Kategory:Ingelsk filmakteur
Kategory:Ingelsk telefyzje-akteur
Kategory:Ingelsk model
Kategory:Persoan berne yn 1992